Humbert a câştigat turneul de la Dubai. Al şaselea său trofeu
Francezul Ugo Humbert, locul 18 ATP, a câştigat, sâmbătă, turneul de categorie ATP 500 de la Dubai.
Humbert l-a învins în finală Alexander Bublik (23 ATP, scor 6-4, 6-3.
"Am jucat la un nivel fantastic pe parcursul întregii săptămâni. Astăzi nu a fost uşor... Chiar nu ştiu, dar am o statistică bună", a spus Humbert când a fost întrebat despre faptul că a câştigat şase finale din şase disputate în circuit. "Am o echipă foarte bună alături de mine".
Ugo Humbert, la al doilea trofeu din acest an
Francezul a mai triumfat în acest an la Marsilia. Anterior, a câştigat turneele Auckland 2020, Antwerp 2020, Halle 2021 şi Metz 2023.
Humbert, care l-a învins în semifinale pe Daniil Medvedev, numărul 4 mondial, va urca luni pe locul 14 în clasamentul ATP, cel mai bun din carieră. El este primul francez în Top 15 după Gael Monfils, în mai 2021.
Urmăriți SPORT.RO și pe Google News